Այրինի Ուորտ

Այրինի Ուորտ, (,) ի ծնե Գարրիետ Էլիզաբեթ Աբրամս (,  ), ամերիկացի դերասանուհի, «Թոնի» մրցանակի դափնեկիր։ Ամերիկյան և բրիտանական բեմի խոշորագույն աստղերից։

Կենսագրություն 
Ծնվել է 1916 թվականին դասախոսների ընտանիքում։ Ընտանիքի հետ Կալիֆոռնիա է տեղափոխվել 1920 թվականին։ Ավարտել է Լոս Անջելեսի Կալիֆոռնիայի համալսարանը և Լոնդոնի համալսարանի թագավորական թատրոնի դպրոցը։

1942 թվականից նա հանդես է եկել թատերական բեմում, 1948 թվականին կատարել է նորամուտ կինոյում։ 1951 թվականից խաղացել է «Օլդ Վիկ» թատրոնում, կատարել է մի քանի շեքսպիրյան դերեր, այդ թվում Դեզդեմոնան և Լեդի Մակբեթը։ 1962 թվականից հանդես է եկել Լոնդոնի «Օլդվիչ» թատրոնում», որտեղ մասնավորապես խաղացել է  «Լիր արքա» ներկայացման մեջ, հետագայում բազմիցս համագործակցել է անգլիացի ռեժիսոր Փիթեր Բրուկի հետ։

1965 թվականին ելույթ է ունեցել Նյու Յորքում (Էդվարդ Օլբիի «Փոքրիկ Ալիս» պիեսում), 1970-ականներից մշտապես խաղացել է Բրոդվեյում։ Բացի նրան փառաբանող շեքսպիրյան դերերից, խաղացել է Սենեկայի, Շիլլերի, Իբսենի, Չեխովի, Էլիոտի, Բեքետի, Լիլիան Հելմանի, Թենեսի Ուիլյամսի, Դյուրենմատտի, Ուգո Բեթի, Էդվարդ Օլբիի, Նիլ Սայմոնի և այլոց պիեսներում։ Եղել է իր ժամանակի թատրոնի և կինոյի խոշորագույն դերասանների գործընկեր։

Բազմիցս հանդես է եկել սեփական դրամատիկ ստեղծագործություններով («մեկ դերասանի թատրոն») ըստ Վիրջինիա Վուլֆի, Տուրգենևի, Նոել Կաուարդի, Էդիթ Ուորթոնի ստեղծագործությունների։

Մահացել է 2002 թվականի մարտի 9-ին երկրորդ ինֆարկտից։ Նրա հուղարկավորության արարողությանը ելույթ են ունեցել Էդվարդ Օլբին, Քրիստոֆեր Ուոկենը, Մերիլ Սթրիփը, Մերսեդես Ռուլը, Ալան Ռիքմանը, նվագել են Պոլա Ռոբիսոնը և Օրասիո Գուտյերեսը։

Ֆիլմագրություն

Մրցանակներ և անվանակարգեր

Ծանոթագրություններ

Արտաքին հղումներ 

Ամերիկացի դերասանուհիներ
BAFTA մրցանակի դափնեկիրներ
«Թոնի» մրցանակի դափնեկիրներ
Ամերիկացի կինոդերասանուհիներ
Ամերիկացի հեռուստատեսային դերասանուհիներ
Սրտամկանի ինֆարկտից մահացածներ